Jharkhand CM Soren challenges ED ঝাৰখণ্ডৰ মুখ্যমন্ত্ৰী হেমন্ত চোৰেনক ইডিয়ে খনি কেলেংকাৰী আৰু ধন সৰবৰাহৰ গোচৰত মাতি পঠিয়াইছিল। কিন্তু তেওঁ তদন্তকাৰী সংস্থাৰ কাৰ্যালয়ত উপস্থিত নহৈ কয় যে তেওঁক যেন পোনপটীয়াকৈ গ্ৰেপ্তাৰ কৰা হয়। একে সময়তে চোৰেনে অভিযোগ কৰে যে কেন্দ্ৰীয় তদন্তকাৰী সংস্থাসমূহে জনজাতীয় মুখ্যমন্ত্ৰীক হাৰাশাস্তি কৰাৰ ষড়যন্ত্ৰ কৰিছে।
চোৰেনে ইডিৰ সন্মুখত উপস্থিত নহৈ তেওঁৰ দলৰ কৰ্মীসকলক লগ পাইছিল। ঝাৰখণ্ডৰ মুখ্যমন্ত্ৰীয়ে আদিবাসী সকলৰ বাবে এটা অনুষ্ঠানত উপস্থিত থকাৰ কথা আছে।
হেমন্ত চোৰেনৰ ঝাৰখণ্ড মুক্তি মৰ্চাই (জেএমএম) কংগ্ৰেছৰ সৈতে মিত্ৰতা কৰি ঝাৰখণ্ডত চৰকাৰ গঠন কৰিছিল। হেমন্ত চোৰেনে দাবী কৰে যে তেওঁ জনজাতীয় আৰু সংখ্যালঘুসকলৰ অধিকাৰৰ বাবে যুঁজ দিয়ে। সেইকাৰণে কেন্দ্ৰীয় চৰকাৰে তেওঁৰ বিৰুদ্ধে ষড়যন্ত্ৰ কৰি আছে।
ঝাৰখণ্ডৰ মুখ্যমন্ত্ৰীগৰাকী খনি কেলেংকাৰীক লৈ কিছু দিনৰ পৰা চাপত আছে। নিৰ্বাচন আয়োগে ইতিমধ্যে তেওঁৰ বিধায়কৰ পদ কাঢ়ি লোৱাৰ পৰামৰ্শ দিছে। অৱশ্যে ঝাৰখণ্ডৰ ৰাজ্যপালে এতিয়াও এই সন্দৰ্ভত সিদ্ধান্ত লোৱা নাই।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
